b'\n_START_ARTICLE_\nHal\xc5\xa1tatska kultura\n_START_SECTION_\nKultura in trgovina\n_START_PARAGRAPH_\nVerjetno je, da so nekatere, \xc4\x8de ne vse te \xc5\xa1iritve potekale po keltskem govornem podro\xc4\x8dju. V severni Italiji se je kultura Golasecca razvila z nadaljevanjem iz kulture Canegrate. Canegrate je predstavljala povsem novo kulturolo\xc5\xa1ko dinamiko na podro\xc4\x8dju, ki je bila izra\xc5\xbeena v lon\xc4\x8darski in bronasti obdelavi, zaradi \xc4\x8desar je to tipi\xc4\x8den zahodni primer zahodne Hal\xc5\xa1tatske kulture._NEWLINE_Lepontski napisi s tega obmo\xc4\x8dja ka\xc5\xbeejo, da je jezik kulture Gollasecca o\xc4\x8ditno keltski, zato je verjetno, da je bil predhodni jezik 13. stoletja pred na\xc5\xa1im \xc5\xa1tetjem vsaj v zahodnem hal\xc5\xa1tatu tudi keltski ali njegov predhodnik.  Lepontske napise so na\xc5\xa1li tudi v Umbriji  na obmo\xc4\x8dju, kjer je pri\xc5\xa1la do izraza kultura Terni, ki je mo\xc4\x8dno podobna keltskim kulturam Hallstatt in La Tene. Umbrijska nekropola Terni, ki sega v 10. stoletje pred n. \xc5\xa1t., je bila po vseh vidikih identi\xc4\x8dna keltski nekropoli kulture Golasecca. _NEWLINE_Trgovino z Gr\xc4\x8dijo potrjujejo najdbe ati\xc5\xa1ke lon\xc4\x8denine s \xc4\x8drno figuro v elitnih grobi\xc5\xa1\xc4\x8dih poznega hal\xc5\xa1tatskega obdobja. Verjetno je bila uvo\xc5\xbeena preko Massilie (Marseille). Drugi uvo\xc5\xbeeni luksuzni izdelki so bili jantar, slonova kost in verjetno vino. Nedavne analize so pokazale, da je bila ugledna svila v grobu Hohmichelu napa\xc4\x8dno identificirana. Rde\xc4\x8de barvilo kermes je bilo tudi uvo\xc5\xbeeno iz juga, najdeno v Hochdorfu. (opomba: Kermes je rde\xc4\x8do barvilo, pridobljeno iz posu\xc5\xa1enih teles samic skalnega insekta rodu kermes, predvsem kermes vermilio. Insekti kermes so doma\xc4\x8di v sredozemski regiji in \xc5\xbeivijo od soka kermesovega hrasta. Za rde\xc4\x8de barvilo so jih uporabljali stari Grki in Rimljani)_NEWLINE_Naselja so bila ve\xc4\x8dinoma utrjena, nahajala so se na hribih in imela pogosto delavnice za obdelavo brona, srebra in zlata. Tipi\xc4\x8dna obmo\xc4\x8dja so bila Heuneburg ob zgornji Donavi, obkro\xc5\xbeena z devetimi zelo velikimi grobnimi gomilami Mont Lassois v vzhodni Franciji v bli\xc5\xbeini Ch\xc3\xa2tillon-sur-Seine, ter zelo bogat grob pri Vixu in utrjen hrib v Molp\xc3\xadrju na Slova\xc5\xa1kem. Gomilna grobi\xc5\xa1\xc4\x8da so imela komoro, precej veliko v nekaterih primerih, oblo\xc5\xbeeno z lesom in s truplom in grobnimi pridatki, ki so bili v sobi_NEWLINE_V osrednjih hal\xc5\xa1tatskih regijah proti koncu obdobja (Ha D) so v bli\xc5\xbeini ostankov utrjenih naselij na hribih najdeni zelo bogati grobovi osebkov z visokim statusom pod velikimi gomilami. Obstajajo nekateri pokopi ko\xc4\x8dij, B\xc3\xbd\xc4\x8d\xc3\xad Sk\xc3\xa1la, Vix in Hochdorf. [19] V Fr\xc3\xb6ggu na Koro\xc5\xa1kem najdemo tudi model ko\xc4\x8dije iz svinca, prav tako pa najdemo glinene modele konj s kolesi. V najstarej\xc5\xa1ih grobovih se v\xc4\x8dasih nahajajo leseni "pogrebni vozovi", ki so se domnevno uporabljali kot mrli\xc5\xa1ki voz in nato pokopani. Tu se nahajajo lon\xc4\x8darske in bronaste posode, oro\xc5\xbeje, nakit iz brona in zlata ter nekaj kamnitih stel (\xc5\xa1e posebej znamenit Bojevnik iz Hirschlandena). Bodala, ki so na zahodu velikokrat zamenjala me\xc4\x8de, verjetno niso bila resno oro\xc5\xbeje, temve\xc4\x8d oznaka statusa in so se uporabljala za mizo. _NEWLINE_Materialna kultura zahodne hal\xc5\xa1tatske kulture je bila o\xc4\x8ditno zadostna, da bi zagotovila stabilno dru\xc5\xbebeno in gospodarsko ravnovesje. Ustanovitev Marseilla ter prodor gr\xc5\xa1ke in etru\xc5\xa1\xc4\x8danske kulture po pribli\xc5\xbeno letu 600 pr. n. \xc5\xa1t., je v trgovini po dolini Rone spro\xc5\xbeila dru\xc5\xbebeno in kulturno preobrazbo hal\xc5\xa1tatskih naseljih severno od Alp. Pojavili so se mo\xc4\x8dni lokalni voditelji, ki so nadzorovali prerazporeditev luksuznega blaga iz sredozemskega sveta, kar je bila zna\xc4\x8dilnost Latenske kulture._NEWLINE_\xc5\xbdelezni me\xc4\x8di so se pojavljajo v poznej\xc5\xa1ih obdobjih, od 8. stoletja, z orodji, ki prihajali pozneje. Sprva je bilo \xc5\xbeelezo precej eksoti\xc4\x8dno in drago, v\xc4\x8dasih pa tudi kot presti\xc5\xbeni material za nakit. Lon\xc4\x8darsko vreteno se je pojavilo ob koncu obdobja._NEWLINE_O\xc4\x8ditno prete\xc5\xbeno mirno in uspe\xc5\xa1no \xc5\xbeivljenje Hal\xc5\xa1tatske kulture D je bilo moteno, morda celo propadlo, prav na koncu obdobja. Veliko je \xc5\xa1pekulacij o vzrokih, ki ostajajo nejasni. Velike naselbine, kot sta Heuneburg in Burgstallkogel, so bile uni\xc4\x8dene ali opu\xc5\xa1\xc4\x8dene, bogati grobne gomile so se kon\xc4\x8dale, stare so bile izropane. Verjetno je bilo znatno gibanje prebivalstva na zahod, naslednja Latenska kultura pa je razvila nove centre zahodno in severno, njihova rast se je morda prekrivala z zadnjimi leti Hal\xc5\xa1tatske kulture.\n_START_SECTION_\nUmetnost\n_START_PARAGRAPH_\nVsaj za poznej\xc5\xa1a obdobja hal\xc5\xa1tatske umetnosti iz zahodnega obmo\xc4\x8dja velja splo\xc5\xa1en konsenz, da so oblikovala zgodnje obdobje keltske umetnosti . Dekoracija je ve\xc4\x8dinoma geometrijska in linearna in je najbolje vidna na finih kovinskih najdbah iz grobov. Slogi se razlikujejo, zlasti med zahodom in vzhodom, z ve\xc4\x8d \xc4\x8dlove\xc5\xa1kimi figurami in nekaterimi pripovednimi elementi v slednjem. Med \xc5\xbeivalmi so posebej priljubljene vodne ptice, ki so vklju\xc4\x8dene kot del drugih predmetov in se pojavljajo pogosteje kot ljudje, na zahodu pa skorajda ni pripovedne vsebine v prikazanih prizorih. Te zna\xc4\x8dilnosti so se nadaljevale v naslednjem latenskem slogu._NEWLINE_Uvo\xc5\xbeena luksuzna umetnost je bila najdena v bogatih elitnih grobovih v poznej\xc5\xa1ih fazah in je zagotovo vplivala na lokalne sloge. Najbolj spektakularni predmeti, kot so Kultni voz iz Strettwega, Bojevnik iz Hirschlandena in bronasta postelja iz Poveljnikovega groba iz Hochdorfa, so edinstvene najdbe iz hal\xc5\xa1tatskega obdobja, \xc4\x8deprav so lahko povezani s predmeti iz drugih obdobij._NEWLINE_Obi\xc4\x8dajnej\xc5\xa1i predmeti so oro\xc5\xbeje, v Ha D pogosto s konicami, ki se kon\xc4\x8dajo s podalj\xc5\xa1anim ro\xc4\x8dajem. Kovinski nakit so fibule, pogosto z vrsto diskov, ki visijo na verigah, ter zapestnice in ovratnice. Ve\xc4\x8dinoma so bronaste, pri "kne\xc5\xbejih" pokopih pa se pojavljajo tudi predmeti v zlatu._NEWLINE_Poreklo pripovednih prizorov vzhodnega obmo\xc4\x8dja, od Hallstatt C naprej, naj bi vplivali na  umetnost situl severne Italije in severnega Jadrana, kjer so te bronaste posode za\xc4\x8deli okra\xc5\xa1evati v pasovih s figurami v pokrajinskih etru\xc5\xa1\xc4\x8danskih sredi\xc5\xa1\xc4\x8dih pod vplivom etru\xc5\xa1\xc4\x8danske in gr\xc5\xa1ke umetnosti. Moda okra\xc5\xa1enih situl se je raz\xc5\xa1irila na severno sosednjo kulturo, vklju\xc4\x8dno z vzhodnim hal\xc5\xa1tatskim obmo\xc4\x8djem, ki se je za\xc4\x8dela okoli 600 pr. n. \xc5\xa1t. ter se je ohranila do pribli\xc5\xbeno 400 pr. n. \xc5\xa1t.; Va\xc5\xa1ka situla je slovenski primer iz skoraj zadnjega obdobja. Slog je najden na bronastih trakovih, nekateri besedilni motivi, ki so se \xc5\xa1irili, so vplivali na nastajajo\xc4\x8di latenski sog._NEWLINE_Kot pravita Ruth in Vincent Megaw, \xc2\xbbSitulna umetnost opisuje \xc5\xbeivljenje, gledano z mo\xc5\xa1kega stali\xc5\xa1\xc4\x8da, v katerem so \xc5\xbeenske slu\xc5\xbeabnice ali spolni predmeti, ve\xc4\x8dina prizorov, ki vklju\xc4\x8dujejo \xc4\x8dloveka, so pojedine, nekatere situle predstavljajo lov ali boj\xc2\xab. Podobne prizore najdemo tudi na drugih oblikah posod, pa tudi na bronastih pasovih. Procesije \xc5\xbeivali, zna\xc4\x8dilne za prej\xc5\xa1nje primere, ali ljudi, ki izhajajo iz Bli\xc5\xbenjega vzhoda in Sredozemlja, in ji je na\xc5\xa1la Nancy Sandars, ka\xc5\xbeejo slog gaucherie, ki izdaja umetnika, ki dela na na\xc4\x8din, ki je nesimpati\xc4\x8den, preve\xc4\x8d v nasprotju z razpolo\xc5\xbeenjem obrtnika in obrt\xc2\xab. V primerjavi s prej\xc5\xa1njimi slogi, ki so se v Evropi pojavili organsko, je \xc2\xbbsitulna umetnost \xc5\xa1ibka in v\xc4\x8dasih \xc4\x8dudna\xc2\xab\xc2\xa0in \xc2\xbbv bistvu neevropsk\xc2\xab. _NEWLINE_Razen italijanske Benvenuti Situle so mo\xc5\xa1ki brez dlak, s \xc2\xbbsme\xc5\xa1nimi klobuki, debelu\xc5\xa1nimi telesi in velikimi glavami\xc2\xab, \xc4\x8deprav so pogosto videti na vesel in zabaven na\xc4\x8din. Benevenuti Situla je prav tako nenavadna, saj se zdi, da prikazuje dolo\xc4\x8deno zgodbo.\n_START_SECTION_\nGeografija\n_START_PARAGRAPH_\nNa splo\xc5\xa1no sta priznani dve kulturno lo\xc4\x8deni obmo\xc4\x8dji, vzhodno in zahodno obmo\xc4\x8dje. Obstajajo razlike v pogrebnih obredih, vrstah grobov, v umetni\xc5\xa1kem slogu. V zahodnem obmo\xc4\x8dju so bili \xc4\x8dlani elite pokopani z me\xc4\x8dem (Ha C) ali bodalom (Ha D), v vzhodnem obmo\xc4\x8dju s sekiro. Zahodno obmo\xc4\x8dje ima pokopane ko\xc4\x8dije. V vzhodnem so bojevniki pogosto pokopani s \xc4\x8delado in oklepom. Umetni\xc5\xa1ke predmete s pripovedno komponento najdemo le na vzhodu, tako v keramiki kot v kovini. Na vzhodu so lahko naselja in pokopali\xc5\xa1\xc4\x8da ve\xc4\x8dja kot na zahodu._NEWLINE_Pribli\xc5\xbena lo\xc4\x8dnica med dvema subkulturama poteka od severa proti jugu skozi osrednjo \xc4\x8ce\xc5\xa1ko in Spodnjo Avstrijo na pribli\xc5\xbeno 14 do 15 stopinj vzhodne dol\xc5\xbeine, nato pa sledi vzhodni in ju\xc5\xbeni rob Alp na vzhodni in ju\xc5\xbeni Tirolski.'